Eobaktéria

Eobaktéria (lat. Eobacterium) je (sporný) rod jedných z najstarších známych baktérií (eubaktérií) alebo baktériám podobných organizmov. Jeho jediným druhom je Eobacterium isolatum.

Ide o tyčinkovitý, na baktérie sa podobajúci mikroorganizmus (podľa niektorých názorov je to konkrétne eubaktéria). Jeho skamenelina sa našla v 60. rokoch 20. storočia v súbore hornín (rohovcov) Fig Tree v pohorí Makhonjwa (=Barberton Greenstone Belt) v južnej Afrike. Jeho vek je približne 3,1 – 3,2 miliárd rokov. Rod a druh opísali v roku 1966 Barghoorn a Schopf. Mikroorganizmus pozostáva z tyčinky s dĺžkou asi 0,6 mikrometra a s priemerom 0,2 mikrometra, ktorá je obalená membránou širokou 0,15 mikrometra. Pri bližšom pohľade je však neisté, či vôbec ide o živý organizmus; nález v tomto zmysle spochybnil už v roku 1975 samotný J. W. Schopf (teda jeden z autorov, ktorí nález v roku 1966 opísali).ARMSTRONG, H., BRASIER, M. Microfossils. 2nd edition, Malden: Blackwell Publishing, 2005, ISBN 0-632-05279-1, S. 61HATT, H. D., ZVIRBULIS, E. Status of names of bacterial taxa not evaluated in Index Bergeyana (1966). In: International Journal of Systematic Bacteriology, Vol. 17, No. 2, April 1967, str. 171-225; S. 186, dostupné online , prístup 2017-06-20Fig Tree microfossils in: Britanica online dostupné online , prístup 2017-06-20, S. 151SCHOPF, J. W. Precambrian Paleobiology: Problems and Perspectives. In: Annual Review of Earth and Planetary Sciences, Vol. 3, 1975, str. 213 a nasl., dostupné online , S. 235

Na rovnakom mieste (teda Fig Tree, 3,13,2 miliárd rokov) našli Barghoorn a Schopf organizmy podobné riasam, tzv. acheosféroidy, t. j. organizmy z rodu Archaeosphaeroides (=Archaeosphaera).

 Referencie 

Kategória:Baktérie
Kategória:Heterotrofné organizmy